**Σχετικά με τις Λίστες Αναμονής**

**Τι είναι οι Εξειδικευμένες Κλινικές;**Οι εξειδικευμένες κλινικές είναι ιατρικές κλινικές όπου μπορείτε να δείτε ειδικούς γιατρούς, επαγγελματίες παραϊατρικής υγείας ή νοσηλευτές σχετικά με ένα συγκεκριμένο πρόβλημα υγείας. Χρειάζεστε παραπομπή από τον οικογενειακό γιατρό σας (GP) ή από άλλο εργαζόμενο στον τομέα υγείας για να δείτε έναν ειδικό. Οι εξειδικευμένες κλινικές ονομάζονται επίσης κλινικές ‘εξωτερικών ασθενών’ [‘outpatient’ clinics].

**Γιατί είμαι σε μια λίστα αναμονής;**Βρίσκεστε σε λίστα αναμονής για να δείτε ένα γιατρό ή άλλο επαγγελματία υγείας σχετικά με το πρόβλημα υγείας σας, επειδή δεν υπάρχουν αυτή τη στιγμή διαθέσιμα ραντεβού. Ορισμένες κλινικές έχουν μικρές λίστες αναμονής, ενώ άλλες έχουν μεγάλες λίστες αναμονής.

Εάν θέλετε να σας δουν νωρίτερα, θα μπορούσατε να επιλέξετε έναν ιδιωτικό ειδικό. Μπορείτε επίσης να μιλήσετε στο γιατρό σας για να σας παραπέμψει σε άλλο νοσοκομείο.

**Πώς θα μάθω για το ραντεβού μου;**Θα σας τηλεφωνήσουμε, θα σας στείλουμε μια επιστολή ή ένα SMS για να σας ενημερώσουμε ότι είναι διαθέσιμο ένα ραντεβού. Θα σας ενημερώσουμε τι πρέπει να φέρετε στο ραντεβού.

Πρέπει να μας ενημερώσετε αν δεν μπορείτε να προσέλθετε ή δε χρειάζεστε άλλο το ραντεβού. Έτσι μπορούμε να δώσουμε αυτό το ραντεβού σε κάποιο άλλο άτομο που μπορεί να έρθει.

**Τι γίνεται αν δεν μπορώ να προσέλθω στο ραντεβού μου;**Πρέπει να μας ενημερώσετε εάν **δεν μπορείτε** να προσέλθετε στο ραντεβού σας. Μπορείτε να επικοινωνήσετε μαζί μας για να ακυρώσετε ή να κλείσετε ένα νέο ραντεβού.

Παρακαλούμε ενημερώσετε μας το συντομότερο δυνατόν εάν δεν μπορείτε να προσέλθετε. Μπορεί να δώσουμε το χρόνο του ραντεβού σας σε κάποιο άλλο άτομο που μπορεί να έρθει. Αυτό μας βοηθά να μειώσουμε τους χρόνους αναμονής για όλους. Εάν δεν προσέλθετε σε 2 ραντεβού και δεν μας ενημερώσετε εκ των προτέρων, δε θα σας κλείσουμε άλλο ραντεβού. Θα χρειαστείτε νέα παραπομπή.

**Τι γίνεται εάν αλλάξει ο αριθμός του τηλεφώνου ή η διεύθυνσή μου;**Χρειαζόμαστε τον αριθμό του τηλεφώνου και τη διεύθυνσή σας για να σας στείλουμε επιστολές ραντεβού ή για να σας τηλεφωνήσουμε. Χρειαζόμαστε τον αριθμό τηλεφώνου και τη διεύθυνση του οικογενειακού γιατρού σας (GP) για πληροφορίες σχετικά με την περίθαλψή σας. Παρακαλούμε καλέστε ή στείλτε μας email αν αλλάξετε τη διεύθυνση, τον αριθμό του τηλεφώνου ή το γιατρό σας.

**Τι γίνεται εάν αλλάξει η κατάσταση της υγείας ή η πάθησή μου;**Εάν αλλάξει η κατάσταση της υγείας σας, παρακαλούμε επισκεφτείτε το γιατρό σας. Σε περίπτωση έκτακτης ανάγκης, να πάτε στο τμήμα έκτακτων περιστατικών του πλησιέστερου νοσοκομείου.

Θα μοιραστούμε πληροφορίες σχετικά με την περίθαλψή σας με το Γενικό Γιατρό σας (GP)

και άλλους επαγγελματίες υγείας που εμπλέκονται στην περίθαλψή σας.